Απόφαση του Συμβουλίου της 17ης Σεπτεμβρίου 2002 για διορισμό των μελών της Οικονομικής και Κοινωνικής Επιτροπής για το διάστημα από τις 21 Σεπτεμβρίου 2002 έως τις 20 Σεπτεμβρίου 2006 (2002/758/ΕΚ, Ευρατόμ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166, τη γνώμη της Επιτροπής, Εκτιμώντας τα ακόλουθα: (1) Η θητεία των εν ενεργεία μελών της Οικονομικής και Κοινωνικής Επιτροπής λήγει στις 20 Σεπτεμβρίου 2002(1), και, επομένως, πρέπει να διοριστούν τα μέλη της επιτροπής αυτής για μια νέα περίοδο τεσσάρων χρόνων, από τις 21 Σεπτεμβρίου 2002. (2) Κάθε κράτος μέλος έχει υποβάλει κατάλογο υποψηφίων των οποίων ο αριθμός είναι διπλάσιος από τον αριθμό των θέσεων που αναλογούν στους υπηκόους του. (3) Η σύνθεση της επιτροπής πρέπει να λαμβάνει υπόψη την ανάγκη διασφάλισης επαρκούς εκπροσώπησης των διαφόρων κατηγοριών της οικονομικής και κοινωνικής ζωής, ΑΠΟΦΑΣΙΖΕΙ: Άρθρο 1 Διορίζονται μέλη της Οικονομικής και Κοινωνικής Επιτροπής, για την περίοδο από τις 21 Σεπτεμβρίου 2002 έως τις 20 Σεπτεμβρίου 2006, τα πρόσωπα των οποίων το όνομα αναγράφεται στον κατάλογο που επισυνάπτεται στην παρούσα απόφαση. Άρθρο 2 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Τίθεται σε ισχύ από την ημέρα της έκδοσής της. Βρυξέλλες, 17 Σεπτεμβρίου 2002.

[Source: multi_eurlex | Tokens: 1319]